Balada lui Șușman



Șușman la munte suie,
Mândru ca stânca de apă vie


Cu ochii albaștri de cer
Pușca-i face cărare de fier
Șușman este munte de foc
Cad răpuși de frică pe loc
Comuniștii când îl văz
S-ascund în coacăz
Tremură muntele la Răchițele
Activiștii zboară ca rândunele
Șușman coboară la izvoare
Să aducă libertate pe răzoare
Vocea lui vorbește de țară
Trădătorii se fac foc și pară
Pun la cale pe munte trădare
Norii negri s-adună-n departare
Securiștii, roșii și primaru hoț
Să-l prinză la strâmtoare pe moț


Șușman la munte suie,
Mândru ca stânca de apă vie


Partizanu i-așteaptă la șură
Pe dealu Suliții, la curmătură
Făcea că dormea pe pușcă,
Și cu gloanțe imediat mușcă
Treiera trimișii puterii
Cum coasa pleava secerii
Șușman ascuns-n ceața deasă,
Își aștepta cu foc mireasă
Când pistolul trăgea
Curgeau lacrimi de mărgea
Vârfu Vlădeasa era martor
Că țopul n-a fost dezertor
Seara pe Șușman s-a lăsat
Glonț de argint l-a îmbrățișat
În inima sa cea tare
Străpunsă pentru Româna mare


Șușman la munte suie,
Mândru ca stânca de apă vie


A căzut ca un brad secular
Într-un apus crepuscular
Securiștii pe furiș l-au îngropat
Fără cruce și smirnă la pat
Stelele și luna i-au fost fald
Soarele frate i-a ținut iarna cald
Șușman a stat la umbră de fag
Stânca i-a fost sarcofag
Departe de feciorii arși
Vânduți pe arginți la Traniși
De negrii câini securiști
Ce i-au ucis pe miriști
Până moții s-au eliberat
Și de comunism au scăpat


Șușman la munte suie,
Mândru ca stânca de apă vie


Vânătorii de securiști dezgropau
Pe Eroul Șușman îl vesteau
Cu fum de tămâe l-au identificat
Loc de îngropare creștin i-au dat
Șușman sta înfășat în file de aur
Cartea neamului, cu coperți de laur
Să-nvețe tinerii trecutul miruit
Cum eroii pentru libertate s-o jertfit



Șușman la munte suie,
Mândru ca stânca de apă vie

